ટિયેંગૉગ-1 પૃથ્વીથી 290 કિલોમીટર ઉપર સ્થાપિત છે અને 28 હજાર કિલોમીટર પ્રતિ કલાકની ગતિથી ચીની સ્પેસ સ્ટેશન પૃથ્વીના ચક્કર કાપી રહ્યું છે. વૈજ્ઞાનિકોનું કહેવું છે કે તેના ધરતી પર ખાબકવાથી ડરવાની કોઈ વાત નથી. ટેક્નિકલ ખામીઓ અને આટલી ઝડપથી પરિક્રમા કરવાને કારણે ચીની સ્પેસ સ્ટેશનનો મોટાભાગનો હિસ્સો બળી ચુક્યો છે. ધરતી પર પડતા પહેલા આ સ્પેસ સ્ટેશનના ટુકડેટુકેડા થઈ જશે. તેથી સ્પેસ સ્ટેશનના ધરતી પર પડવાથી કમનસીબે કોઈ નાનો બાગ કોઈને સ્પર્શી પણ જશે તો તેનું કદ નાના કાંકરાથી વધારે નહીં હોય. એરોસ્કોપ એનાલિસિસના હિસાબથી આકાશમાંથી પડનારા આ ટુકડાઓને કારણે ઈજા પામનારાઓની સંખ્યા એક લાખ કરોડમાંથી એકથી પણ ઓછી છે. વૈજ્ઞાનિક વિલિયમ એલોરે મજાક કરતા કહ્યુ છે કે આનાથી વધુ સંભાવના તો કોઈના વીજળી પડવાને કારણે ઘાયલ થવાની છે.